ราชธานีลิสซิ่งปล่อยกู้มันมือกำไรพุ่ง30%
ราชธานีลิสซิ่ง คึกขยายสาขาเข้าถึงลูกค้า ทำกำไรเพิ่ม 30%
30 ต.ค. 2565

ราชธานีลิสซิ่ง คึกขยายสาขาเข้าถึงลูกค้า ทำกำไรเพิ่ม 30%
น.ส.ราศรี ปลื้มภาณุภัทร ผู้ช่วยกรรมการผู้จัดการ บริษัท ราชธานีลิสซิ่ง เปิดเผยว่า ในไตรมาส 3 ที่ผ่านมาบริษัทมีกำไร 66 ล้านบาท เพิ่มขึ้นเมื่อเทียบกับงวดเดียวกันของปีก่อนที่มีกำไร 64 ล้านบาท แต่หากเป็นงวด 9 เดือนแรกของปี บริษัทมีกำไร 190 ล้านบาท เพิ่มขึ้นเมื่อเทียบกับงวดเดียวกันของปีก่อนที่มีกำไร 145 ล้านบาท
สาเหตุสำคัญเนื่องจากมีรายได้รวม 816 ล้านบาท เพิ่มขึ้น 214 ล้านบาท หรือ 35% เป็นผลต่อเนื่องจากการขยายสาขาไปยังภูมิภาคเพื่อขยายฐานลูกค้ารายใหม่ ทำให้ยอดลูกหนี้เช่าซื้อเพิ่มขึ้นจาก 8,847 ล้านบาท ในปี 2553 เป็น 1.17 หมื่นล้านบาท หรือ 32% 
ทั้งนี้ จึงเป็นผลให้มีรายได้จากดอกเบี้ยเช่าซื้อ 692 ล้านบาท เพิ่มขึ้น 186 ล้านบาท หรือ 36% เมื่อเทียบกับงวดเดียวกันของปี 2553 
อย่างไรก็ตาม จากต้นทุนทางการเงินด้านดอกเบี้ยและค่าธรรมเนียมเงินกู้ที่เพิ่มขึ้นในปีนี้ 139 ล้านบาท หรือ 56% มาอยู่ที่ 387 ล้านบาท ทำให้บริษัทมีแผนต้องหาแหล่งเงินกู้จากสถาบันการเงินในประเทศและบุคคลภายนอก เพื่อมารองรับการเติบโตของบริษัทเพิ่มเติม